CELEX: 32020D0952
Language: da
Date: 2020-06-26 00:00:00
Title: Rådets afgørelse (EU) 2020/952 af 26. juni 2020 om indgåelse på Unionens vegne af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side

3.7.2020   
               
               
                  DA
               
               
                  Den Europæiske Unions Tidende
               
               
                  L 212/10
               
            
         RÅDETS AFGØRELSE (EU) 2020/952
         af 26. juni 2020
         om indgåelse på Unionens vegne af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til Europa-Parlamentets godkendelse (1), og
         ud fra følgende betragtninger:
         
                     (1)
                  
                  
                     Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side (2) ("aftalen") blev undertegnet den 10. juni 2013 med forbehold af dens indgåelse, jf. afgørelse 2013/398/EU vedtaget af Rådet og af repræsentanterne for medlemsstaternes regeringer, forsamlet i Rådet (3).
                  
               
                     (2)
                  
                  
                     Aftalen er blevet ratificeret af alle medlemsstater med undtagelse af Republikken Kroatien, der tiltræder aftalen i henhold til tiltrædelsesakten af 2012. Protokollen om ændring af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side for at tage hensyn til Republikken Kroatiens tiltrædelse af Den Europæiske Union (4) blev undertegnet den 19. februar 2015 i overensstemmelse med Rådets afgørelse (EU) 2015/372 (5).
                  
               
                     (3)
                  
                  
                     Aftalen bør godkendes på Unionens vegne.
                  
               
                     (4)
                  
                  
                     Aftalen bør gennemføres i overensstemmelse med Unionens standpunkt om, at de områder, der kom under israelsk administration i juni 1967, ikke udgør en del af Staten Israels område.
                  
               
                     (5)
                  
                  
                     Artikel 4 og 5 i afgørelse 2013/398/EU omfatter bestemmelser om beslutningstagning og repræsentation i forbindelse med forskellige anliggender i aftalen. I lyset af Domstolens dom af 28. april 2015 i sag C-28/12 (6), Kommissionen mod Rådet, bør anvendelsen af disse bestemmelser ophøre. Under henvisning til traktaterne er nye bestemmelser om disse anliggender ikke nødvendige, og bestemmelserne vedrørende meddelelse af oplysninger til Kommissionen, jf. artikel 6 i afgørelse 2013/398/EU, er ikke længere nødvendige. Følgelig bør artikel 4, stk. 2-5, og artikel 5 og 6 i afgørelse 2013/398/EU ophøre med at finde anvendelse på nærværende afgørelses ikrafttrædelsesdato —
                  
               VEDTAGET DENNE AFGØRELSE:
         
            Artikel 1
            Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side godkendes herved på Unionens vegne (7).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 30, stk. 2.
         
         
            Artikel 3
            Den holdning, der skal indtages på Unionens vegne til afgørelser, der skal træffes af Det Fælles Udvalg, jf. aftalens artikel 27, stk. 6, litra a), som vedrører opførelsen af EU-retsakter i aftalens bilag IV med forbehold af eventuelle nødvendige tekniske tilpasninger, udtrykkes af Kommissionen, efter at den er blevet forelagt Rådet eller dets forberedende organer til høring, alt efter hvad Rådet beslutter.
         
         
            Artikel 4
            Artikel 4, stk. 2-5, og artikel 5 og 6 i afgørelse 2013/398/EU ophører med at finde anvendelse på nærværende afgørelses ikrafttrædelsesdato.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Godkendelse af 17.6.2020 (endnu ikke offentliggjort i EUT).
         
            (2)  EUT L 208 af 2.8.2013, s. 3.
         
            (3)  Afgørelse 2013/398/EU vedtaget af Rådet og af repræsentanterne for medlemsstaternes regeringer, forsamlet i Rådet af 20. december 2012 om undertegnelse på Den Europæiske Unions vegne og midlertidig anvendelse af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israel på den anden side (EUT L 208 af 2.8.2013, s. 1).
         
            (4)  EUT L 64 af 7.3.2015, s. 3.
         
            (5)  Rådets afgørelse (EU) 2015/372 af 8. oktober 2014 om undertegnelse på Unionens og dens medlemsstaters vegne og om midlertidig anvendelse af en protokol om ændring af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side for at tage hensyn til Republikken Kroatiens tiltrædelse af Den Europæiske Union (EUT L 64 af 7.3.2015, s. 1).
         
            (6)  Domstolens dom af 28. april 2015, Kommissionen mod Rådet, sag C-28/12, ECLI:EU:C:2015:282.
         
            (7)  Teksten til aftalen er offentliggjort i EUT L 208 af 2.8.2013, s. 3, sammen med afgørelsen om undertegnelse.